บาทเปิด 31.43 บาทต่อดอลลาร์ ทรงตัว
เงินบาทเปิดตลาด 31.43 บาทต่อดอลลาร์ ทรงตัว คาดกรอบวันนี้ 31.30-31.50 ตลาดจับตาผลประชุมเฟด
27 เม.ย. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.43 บาท/ดอลลาร์ ทรงตัวในระดับเดียวกับปิดตลาดช่วงเย็นวันที่ 26 เม.ย. 64 เนื่องจากตลาดรอดูผลการประชุมคณะกรรมการนโยบายการเงินของธนาคารกลางสหรัฐ ส่วนปัจจัยในประเทศที่มีผลต่อค่าเงินบาท ได้แก่ สถานการณ์การแพร่ระบาดของโรคโควิด-19 และการขายดอลลาร์ของผู้ส่งออก
"บาททรงตัวจากช่วงเย็นวานนี้ ตลาดรอดูผลประชุม FOMC แต่มีปัจจัยในประเทศที่ส่งผลจากค่าเงินบาทคือ สถานการณ์โควิด-19 และแรงขายดอลลาร์จากผู้ส่งออก" นักบริหารเงิน ระบุ
นักบริหารเงิน คาดกรอบการเคลื่อนไหวของเงินบาทในวันนี้ไว้ที่ 31.30 - 31.50 บาท/ดอลลาร์